Täna Kristliku Maailma Uudistes -
Iraagi sõda on USA sõdurite jaoks ametlikult läbi.
Kuidas mõjutab nende lahkumine kristlikku kogukonda?
Pluss - kristlik töötaja algatas kohtuasja
Londoni Heathrow lennujaama vastu ja miks ta ütleb,
et tema usk maksis talle töökoha.
Ja - piibellike mõõtmetega avastus.
Miks on ühel rühmitusel väidetavalt tõendeid
Noa laeva leidmise kohta?
KRISTLIKU MAAILMA UUDISED
- Tere tulemast Kristliku Maailma Uudistesse!
Olen Wendy Griffith. - Mina olen George Thomas.
Pärast kümme aastat kestnud võitlemist on Iraagi sõda
ametlikult lõppenud.
USA kaitseminister Leon Panetta sõitis Bagdadisse,
et sõjategevus ametlikult lõpetada.
Kuid kas Iraaq saab iseseisvalt hakkama?
Tyler James jätkab.
Teadsime, et see päev saabub. Oleme seda mõnda aega teadnud.
President Obama tähistas missiooni lõppu
tänades mõningaid Iraagis teeninud väesalku.
Sõja lõpus, mis on kestnud nii kaua,
on midagi väga sügavat.
Iraagis teenis ligi miljon USA sõjaväelast.
4500 neist maksid ülima hinna.
Viimased maaväesalgad valmistuvad koju tulema.
See on Victory baas, mis oli varem USA peakorter Bagdadis.
Nüüd näib see pigem kummituslinnana.
See anti üle Iraagi vägedele, kes vastutavad nüüd ise
oma julgeoleku eest.
See on Iraagi võimalus liikuda edasi
julgeoleku ja õitsengu suunas.
Mitte kõik ei rõõmusta vägede taandumise üle.
Kahtluse all on Iraagi stabiilsus.
Suurimaks ohuks on naaberriik Iraan, islamiteokraatia,
mis töötab tuumarelva arendamise kallal.
Iraagi kristlased on USA taandumise tõttu ärevil.
Lubanud nad maalt välja ajada, ründavad islamimilitandid kirikuid
ja mõrvavad usklikke.
Tom Doyle E3 Partnerite teenistusest töötab Iraagi kirikujuhtidega.
Ühelt poolt on nad seotud läänega ja USA sõdurite kohalolu tõttu
sihtmärgiks, kuid samas ei tunne nad, et nende riik oleks hetkel
piisavalt tugev ja nad teavad, et muutuvad üha tihedamini
äärmuslike moslemirühmituste sihtmärgiks.
Üldiselt on Iraagi usklikud üsna närvis.
Paljud Iraagi kristlased on maalt põgenenud.
Enne USA juhitud invasiooni oli seal ligi miljon kristlast.
Tänaseks on nende arv kahanenud 500 000-le.
Tyler James, CBN'i Uudised.
Dr Richard Land on USA Rahvusvahelise Usuvabaduse komisjoni liige
ja ühineb meiega Skype'i teel.
- Aitäh, dr Land, saates osalemast.
- Hea meelega. Häid jõule! - Häid jõule!
Kuidas reageerib Iraagi kristlik kogukond USA taandumisele?
- Nad on väga ärevil.
Teadaolevalt on seal mõned iidsed kristlikud kogukonnad -
kaldealased, assüürlased ja teised.
Neil ei lähe Iraagi uue valitsuse all hästi.
Vahel seetõttu, et Iraagi valitsus ei ole nende suhtes
positiivselt meelestatud, vahel seetõttu,
et Iraagi valitsus pole suutnud neid kaitsta jõudude eest,
kes tahavad kogu riigile islamit peale suruda.
- Mis kujutab täna suurimat ohtu Iraagi kristlastele?
Kuigi Saddam Husseini ajal ei olnud nad samuti täiesti kaitstud,
kuid me ei kuulnud nii palju teateid tagakiusust kui nüüd.
- Husseini ajal oli neil suhteline usuvabadus.
Mingit muud vabadust neil ei olnud.
Kõigil iraaklastel on täna rohkem vabadust,
kui neil oli Husseini ajal.
Mis puudutab usuvabadust, siis riigi radikaalsed islamirühmitused
tahavad kaotada kõik mitte-islamistlikud mõjud.
See puudutab ka kristlasi, kes on olnud seal kaua-kaua,
tegelikult kauem kui moslemid.
- Londoni Daily Mail'i andmetel on täna Bagdadis vaid 7 juuti.
Kogudus on olnud Iraagi aladel ligi 2000 aastat,
kuid sõja algusest alates on sajad tuhanded põgenenud.
Kas võib koita päev, mil Iraagis ei ole enam kogudust?
- Arvan küll, et võib. Nähtav kogudus võib kaduda.
Kindlasti jäävad alles mõned salaja kohtuvad kristlased.
On raske kujutleda, et kristlus Iraagist täielikult kaoks.
Kuid sajad tuhanded kristlased on juba Iraagist lahkunud
ja mujale läinud ning ilmselt on raske
veenda neid sinna naasma, enne kui olukord ei parane
ja nende vabadusel on rohkem garantiisid.
Seetõttu tahame sellele riigile rohkem tähelepanu pöörata.
Kuna Obama valitsus ei suutnud, või mõnede meelest ei püüdnudki,
kokku leppida väesalkade staatuses järgmisel aastal,
ja kuna enamus väesalku on läinud ning ülejäänud peagi lahkumas,
oleme kaotanud iraaklaste juures palju mõjujõudu,
mis oleks võinud olla, kui meil oleks riigis
asisem kohalolu ja asisem väljaõpperoll,
aitamaks nende sõjaväel jõuda vajalikule tasemele
enda kaitsmiseks väga ohtlikus piirkonnas.
- Kuidas saaksime usklikena toetada Iraagi kogudust?
- Peame nende eest palvetama. Peame palvetama
ja julgustama oma esindajaid Kongressis, rääkima senaatorite,
välisministeeriumi ja presidendiga, et tehtaks kõik võimalik.
Meil on siiski veel Iraagis piisavalt mõjujõudu,
kuid mitte nii palju, kui ma sooviksin.
- Facebooki liikmed laevad oma palved Iraagi kristlaste eest
üles CWN'i kodulehele. Üks näide:
Laurie ütleb: "Palun, et Jumal tooks rahu
ja trööstiks Iraagi kristlasi ning et Jeesuse armastus leviks kõikjale."
Orlando kirjutab:
"Palvetan, et Iraagi kristlaste arv hakkaks taas kasvama."
Kutsume teid ühinema usklikega, kes palvetavad Iraagi kristlaste eest.
Palved võib laadida üles CWN'i Facebooki-lehele.
USA välisminister Hillary Clinton ühines nendega,
kes nõuavad surmanuhtlust ootava Iraani pastori vabastamist.
Ta ütles: "Kutsume täna iga valitsust vabastama süümevangid
koheselt ja tingimusteta, nende seas ka pastor Youcef Nadarkhani."
Nadarkhani't ootab usu tõttu surmanuhtlus.
Ameerika Õiguse ja Õigluse Keskus algatas tema päästmiseks palvekirja.
Sellel on hetkel üle 200 000 allkirja ja kui sooviksite ka enda oma lisada,
leiate lingi ACLJ palvekirja juurde meie kodulehelt
cwnews.org
Hiinas, Xintani külas, ajas politsei laiali jõulupeo,
enne kui see alatagi sai.
AP teatel oli Xintani küla kirikul luba vabaõhukoosoleku pidamiseks.
Kohaliku ametniku sõnul kästi kirikul üritus ära jätta,
kui kohalikud budistid esitasid kaebuse.
AP sõnul kiirustas politsei kohale, kui kristlased riputasid üles
jõuludekoratsioone.
Viis usklikku said rüseluses vigastada.
Xintani kirik pole ametlikult registreeritud
ja valitsus peab neid seetõttu illegaalseks.
Järgmiseks -
Tema sõnul vallandati ta oma usu kaitsmise tõttu.
Tema advokaadi sõnul näitab see fundamentalistlike moslemite
murettekitavat mõju Londoni Heathrow lennujaamas.
cwnews.org - sinu uudisteallikas internetis,
kust leiad iga päev uudiseid ülemaailmse kiriku kohta,
võid vaadata iganädalast uudistesaadet,
mis on saadaval ka netisaatena;
võid lugeda reporterite põhjalikke blogisid.
Online uudisteallikas, mis kajastab globaalse koguduse kõiki uudiseid.
www.cwnews.org
Elame ebakindlal ajal - sõjad, kuuldused sõjast, majanduskriis,
enneolematud loodusõnnetused ja kujuteldamatu nälg.
Kas tänaseid uudistepealkirju ei kirjutatud aastatuhandete eest?
Kas need on lõpuaegade märgid, millest rääkisid Piibli prohvetid?
Kuidas see kõik lõpeb?
DVD-l "Aja märgid" toob 700-klubi teieni olulist infot ja õpetust
Pat ja Gordon Robertsonilt, mis valmistab teid tulevikuks.
Saate teada sündmustest, mis viitavad Jeesuse naasmisele,
ülesvõtmisest ja sellest, kes päästetakse;
antikristuse tunnusmärkidest ja Iisraeli rollist lõpuaegadel.
Tahan, et mõistaksid, mida Piibel räägib lõpuaegadest,
et oleksid koos oma lähedastega valmis tulevasteks päevadeks.
"Aja märgid" - nüüd saadaval
Sõjad, vägivald, loodusõnnetused, majanduslik kaos.
Pat ja Gordon Robertson õpetavad aja märkidest.
Jeesus rääkis, et keegi ei tea Tema tulemise täpset tundi.
Kuid peame olema valmis ja valvel tema saabumiseks.
"Aja märgid" - kuidas kõik lõpeb, nüüd saadaval
Londoni Heathrow lennujaama kristlasest töötaja väitel
vallandati ta enda kaitsmise tõttu fundamentalistlike moslemite
rünnakute vastu.
Ta kaebas oma endise tööandja kohtusse
ja juhtum tekitab tõsist muret islami kasvava mõju suhtes
Suurbritannia peamise sissepääsupunkti üle.
Jätkab Briti korrespondent Peter Wooding.
Üks kristlasest töötaja algatas ajaloolise kohtuasja pärast seda,
kui kaotas töö Heathrow lennuväljal enda ja kolleegide kaitsmise eest
"rassiviha-rünnakute" vastu fundamentalistlike moslemite poolt.
13 aastat Terminalis 3 töötanud ning parfüüme ja muid kaupu müünud
Nohad Halawi kaebas endise tööandja kohtusse
ebaõiglase vallandamise eest, väites,
et tema ja teised lennujaama kristlastest töötajad
olid oma usu tõttu süstemaatilise kiusamise ohvrid.
Nood kolleegid olid ekstremistid, kuna viimase kahe aasta jooksul
kuulsin eelkõige ühelt kolleegilt peaagu iga päev seda,
kuidas islam vallutab maailma.
Halawi sõnul piisas talle sellest, kui talle öeldi,
et ta oma usu tõttu põrgusse läheb ja teine kaastöötaja valas pisaraid,
kui teda kiusati risti kandmise eest.
Halawi väitel võeti ta sihikule, kui ta oma sõbra eest välja astus.
Üks meestest hakkas mind oma kolleegide ees laimama,
kui toetasin oma sõpra ja ütlesin neile, et aitab.
Viimane kord kandis ta kolme risti ja tema üle naerdi,
väites, et kolmest ristist pole mingit kasu.
Seejärel kaebasid tema peale viis moslemist kolleegi,
süüdistades teda pärast poes toimunud tulist vaidlust
anti-islamismis.
Ta vabastati pärast kaebust koheselt töölt ja talle öeldi,
et osa-ajalise, tulemustasulise töötajana,
ei olnud tal mingeid õigusi.
Olin vihane ja shokis. Olin nii pahane.
Ma ei suutnud seda uskuda pärast 13-aastast lojaalset tööd
World Duty Free's, kus teati, et tegemist on fundamentalistide
ja ekstremistidega.
Ometi toetasid nad neid ega tahtnud mind tunda.
Kristlik Õiguskeskus aitab Halawit tema kohtuasjas
ja nende juhi Andrea Williamsi sõnul tekitab see juhtum tõsist muret
islamifundamentalismi mõju suhtes Heathrow lennujaamas.
Tarvitseb vaid minna Terminali 3, et näha, kui selgelt islam ilmneb
nii kontrollpunktides, passikontrollis kui ka poodides.
Kohalolu on täiesti selge.
Williamsi sõnul on see üks nende tõsisemaid juhtumeid
seoses võimaliku islamifundamentalismi valitsemisega kõrgel tasemel
brittide peamises sissepääsupunktis riiki
ja ka tõsiste usulise diskrimineerimise küsimuste tõttu.
Kuna see valgustab radikaalse islami ulatust ja mõju meie riigis.
Kui mõelda, et see on probleemiks ühes riigi olulisimas sissepääsupunktis,
peame mõtlema, mida järgmiseks ette võtta.
Halawi loodab, et tema kohtuasi aitab tagasi pöörata
hetkel üle kogu Inglismaa levivat fundamentalistliku islami mõjulainet.
Tahame seda ekstremismi lõpetada mitte ainult Heathrows,
vaid Ühendkuningriigis samuti.
Olgem kõik õnnelikud, rahumeelsed, rõõmsad inimesed.
Samal ajal kui Halawi seisab mitte ainult oma tööõiguse,
vaid ka usu eest, loodetakse, et juhtum aitab paljastada
jätkuvat kristlaste marginaliseerimist
kogu Ühendkuningriigi töökohtades.
Peter Wooding CBN'i Uudistele, London, Inglismaa.
Järgmiseks - mis võib olla ajaloo suurim arheoloogiline leid?
Miks arvavad teadlased, et nad on leidnud
Noa laeva kaks suurt osa?
Küsisime CBN.com kasutajatelt, kuidas muuta kodulehte
kergemini kasutatavaks. Ja me kuulasime.
Siin on väga lihtne lugeda ja liikuda.
Info avaneb tunduvalt kiiremini.
See on palju kiirem.
Kõik, mis mind huvitab, on hiirekliki kaugusel.
Uuel CBN.com lehel leiate kiiremini
oma 700-klubi lemmiklood, külalismuusikud
või veebikogukonna ja eriartiklid.
Uus veebileht on nauditav kõigile.
Külastage uut CBN.com-i juba täna!
Näeme CBN'is uskumatuid asju, kui üksteist toetame.
Tahame tänada tuhandeid vaatajaid,
kes on avaldanud soovi ühineda 700-klubiga.
Teie igakuine annetus aitab kõige suuremaid abivajajaid.
Aitate iga päev tervendada haigeid, toita näljaseid
ja kuulutada evangeeliumi nii USA-s kui kogu maailmas.
Olete toonud lootust ja abi suures hädas olijaile
ning muutnud nende elud igaveseks.
Näiteks Yosana, kes elas slummis ja lõhkus kive 2 USD eest päevas.
Saatsite tema perele parema elu lootuses kasvatamiseks kitsi.
Andsite tema lapselastele koolitarbeid
ning muutsite nii Yosana ja tema pere tulevikku.
Jälgige oma postkasti ja saatke oma lubadused.
Tänavu õpivad miljonid tundma
Jeesuse Kristuse armastust ja päästvat väge.
See on võimalik vaid tänu teile!
700-klubi DVD-l "Aja märgid" saate teada sündmustest,
mis viitavad Jeesuse Kristuse naasmisele;
ülesvõtmisest ja neist, kes pääsevad;
kuidas Pühakiri on ennustanud kasvavaid teadmisi ja tehnoloogiat;
antikristuse tunnusmärkidest ja Iisraeli rollist lõpuaegadel.
Tellige Pat ja Gordon Robertsoni DVD "Aja märgid".
Soovin teile rõõmsat ootust, et Jeesus, meie Issand, tuleb taas.
"Aja märgid" - nüüd saadaval
Lõuna-Filipiinide Mindanao moslemiregiooni
iseloomustab juba aastakümneid kestnud sõjaline konflikt
kristlaste ja moslemite vahel.
Iseseisva moslemiriigi loomist taotlev mässuliste armee
sõdib Filipiinide valitsusega ja tsiviilelanikud on kahe tule vahel.
Vaatamata nendele ohtudele töötavad välismaa misjonärid
ühe USA abielupaari juhtimisel kohalike kogudustega,
et viia evangeelium ka kõige sõjakamate moslemiteni.
Jätkab Aasia-korrespondent Lucille Talusan.
Vaatamata otsesele hädaohule, pidasid need Filipiinide kristlased
koos välismaa misjonäridega mitmes Lõuna-Filipiinide moslemiasulas
rea rahu- ja tervenemiskrusaade.
Samal ajal õhkisid militandid piirkonnas kolm pommi.
Üks plahvatas väljakul, mis asus üle tee kooli juurest,
kus toimus rahukontsert.
Jumal kaitseb meid.
Just seetõttu vajab see piirkond evangeeliumi,
kuna mida suurem on pimedus, seda kirkamalt valgus särab.
Usume, et meil on mandaat Jumalalt minna rahututesse piirkondadesse.
Ameerika misjonärid Howard ja Leslie Ferris
tulid esimest korda Mindanaosse moslemitele evangeeliumi kuulutama
2008. aastal.
Tol reisil külastasid nad esimeste kristlastena
mudzhahideeni võitlejate laagrit.
Saabumisel tervitasid meid sõdurid kuulipildujate ja raketiheitjatega,
kuid kindralil oli väga hea meel meid näha.
Viis päeva enne meie saabumist nägi kindral unenäo,
kus talle ilmus Allah ja ta nägi valgeid inimesi,
kes tulid tema laagrisse õnnistust tooma.
Andsime neile puhast evangeeliumi. Kui palusime neil,
kes tahtsid Kristust vastu võtta, püsti tõusta,
tõusid mudzhahideenide sõdurid püsti ja tunnistasid Jeesuse Kristuse,
Isa Almasih, oma Issandaks.
Sellest peale on vend Howard külastanud mitmeid kordi
islamistlikku Mindanaod, et levitada rahva seas
head sõnumit päästest ja tervenemisest.
Ühel rahukontserdil said Howard ja kohalikud kristlased taas kokku
endiste mudzhahideeni võitlejatega ja tähistasid nende salga
35. aastapäeva, mis edendab nüüd Mindanaos rahu.
Võib näida võimatuna, et endised moslemimässulised
osalevad kristlikul üritusel, kuid see juhtus tõepoolest.
Howard Ferrise parnterkoguduse pastor Paul Abraham selgitab, miks.
Kui on käes Jumala täiuslik tund, pole midagi võimatut.
Meie side nende moslemitega on aastaid kestnud palvete
ja pisarate vili.
Õhutasin oma kogudust olema soolaks ja valguseks
ning täitma kogukonnas olulist rolli.
Mis kasu on kogudusel sellest, kui meie kõik tähistame
ja inimesed meie ümber leinavad ning surevad sõjas?
Kindral Abdullah Omar oli see, kes kristlased 2008. aastal
oma laagris vastu võttis.
Me pole enam võitlejad. Tahame edendada rahu
ja saame seda teha vaid siis, kui kristlased, moslemid
ja hõimurahvad ühinevad ning selleks me siin olemegi.
Õppisin Piiblist, et tapmine on patt.
Me ei tohi üksteist tappa, kuna oleme kõik Jumala loodud.
Olen väga rõõmus meie kristlike vendade toetuse üle
ja et nad tõid meile sõnumi Jumalalt.
Lisaks ühisele palvele rahu eest, oli Jumala ligiolu kogunemisel
tugevalt kohal, kui paljud, kaasa arvatud moslemid, terveks said.
See naine tunnistas, et ei näinud hästi,
tema nägemine oli udune. Pärast palvet nägi ta selgelt.
Tänan Isa Almasih'i, Jeesust Kristust,
oma silmade tervendamise eest.
Mul oli valu siin ja põlvedes. Ma usun Jeesust,
kuna pärast palvet kadus kõik valu mu ihust.
Isa, Jeesus, on see, kes toob rahu ja tervise meie ihudele.
Kristlased korraldasid rahukontserte ja tervenemiskrusaade
mitmes moslemiasulas ja sõjalaagris,
juhtides sadu moslemeid Kristuse juurde.
Enamasti, nagu vend Howard selgitab, jäävad need inimesed
kultuuriliselt moslemiteks, kuid usuvad Isa Almasihhi -
Jeesust Kristust.
See on sama nagu enamus ameeriklasi peab end kristlasteks
seetõttu, et nad on ameeriklased. See on kristlik kultuur.
Samas on teisi kristlasi, kes on Kristuse siiralt
oma Päästjaks vastu võtnud.
Näen sama paralleeli islamis moslemite seas,
kes on kultuuriliselt moslemid, kuid samas on ka moslemeid,
kes usuvad Issandat Jeesust Kristust ja on tõsimeelsed usklikud.
Kolme aasta jooksul, mis Jeesus oma jüngritega elas,
ei avaldanud Ta neile kordagi, et Ta on Päästja.
Esiteks lõi ta nendega suhte. Sama kehtib ka minu puhul.
Ma ei oota, et mu moslemi sõbrad mõistaksid kohe,
kuidas me kristlased oma Jumalat tunneme.
Pean neid vaid siiralt armastama, kuna see ongi
tõelise kristluse olemus.
Lucille Talusan, CBN'i Uudised, Cotabato, Filipiinid.
- Wendy, sa oled seal Lucille'iga käinud, eks?
- Jah. Olime Mindanaos, Abu Sayyafi piirkonnas 10 aasta eest.
Seal oli imeline. Sellest peale on nii palju toimunud,
kuid seda regiooni valitseb endiselt moslemikindlustus.
Lõuna-Filipiinid vajavad meie palveid.
Hindame väga sealset misjonitööd.
Lisateavet koguduse töö kohta kogu maailmas leiate meie veebilehelt
cwnews.org
Oleme kohe tagasi.
Elame ebakindlal ajal - sõjad, kuuldused sõjast, majanduskriis,
enneolematud loodusõnnetused ja kujuteldamatu nälg.
Kas tänaseid uudistepealkirju ei kirjutatud aastatuhandete eest?
Kas need on lõpuaegade märgid, millest rääkisid Piibli prohvetid?
Ja kuidas see kõik lõpeb?
DVD-l "Aja märgid" toob 700-klubi teieni olulist infot ja õpetust
Pat ja Gordon Robertsonilt, mis valmistab teid tulevikuks.
Saate teada sündmustest, mis viitavad Jeesuse naasmisele;
ülesvõtmisest ja neist, kes päästetakse;
antikristuse tunnusmärkidest ja Iisraeli rollist lõpuaegadel.
Tahan, et mõistaksid, mida Piibel räägib lõpuaegadest,
et oleksid oma lähedastega valmis tulevasteks päevadeks.
"Aja märgid" - nüüd saadaval
Sõjad, vägivald, loodusõnnetused, majanduslik kaos.
Pat ja Gordon Robertson õpetavad aja märkidest.
Jeesus rääkis, et keegi ei tea Tema tulemise täpset tundi.
Kuid peame olema valmis ja valvel Tema saabumiseks.
"Aja märgid" - kuidas kõik lõpeb? Nüüd saadaval
Kristliku Maailma Uudised -
sinu aken ülemaailmsesse kogudusse.
Lood ärkamisest,
tagakiusust
ja kristlike juhtide mõjust.
Vaadake Kristliku Maailma Uudiseid!
Tere tulemast tagasi.
Mõned teadlased väidavad, et on leidnud Noa laeva tükke.
Nad ei ole esimesed, kes seda väidavad,
kuid nood uurijad usuvad, et teadus on nende poolel.
Tyler James jätkab.
See on ehk üks tuntumaid piiblilugusid.
Lasteraamatuid täidavad joonistused Noa laevast;
Hollywood on teinud sellest isegi kaasaegse versiooni.
- Kõik kohe laeva!
Laeva leidmine oleks kindlasti üks suurimaid arheoloogilisi leide.
Täna saab sellest tõsiasi terve maailma jaoks.
Daniel McGivern väidab koos tiimiga, et nad leidsid Ida-Türgist,
kõrgelt Ararati mäelt pinnase alt, kus laev Piibli väitel peatus,
kaks suurt Noa laeva osa.
Siin näete kõrgtehnoloogilise radari abil üht osa.
Mäel pole puid, see on vulkaaniline ja sealt eritub gaasi.
Pole mingit võimalust, et mäel oleks nii suur objekt.
Nad usuvad, et too suur objekt on puidust.
Tiim kasutas vraki leidmiseks sõjaväelisi satelliidipilte
ja pinnastläbivat radaritehnoloogiat.
Tõendid selle kohta, et tegemist on suure tükiga Noa laevast,
on kaalukad.
Tema tõendid rajanevad üksnes pilditehnoloogial.
Suur puutükk jääb ilmselt jää alla vangi.
Selleni jõudmine on suur probleem, kuna jääd ei saa sulatada.
5000 meetri kõrguselt on võimatu selleni jõuda.
Uurijad on laeva Araratilt sajandeid otsinud.
Alles eelmisel aastal teatas üks Hiina meeskond
laeva leidmisest ja avalikustas video,
kus mehed on väidetavalt iidse puidust ehitise sees.
Nende leidu peetakse pettuseks.
Uusimal väitel ei ole ehk kunagi füüsilist tõendusmaterjali pakkuda,
kuid dr Andrew Snelling rühmitusest Answers in Genesis ütleb,
et see on hea võimalus evangeeliumi kuulutada.
See viib nende tähelepanu eemale argipäevamuredest
millegi minevikulise juurde, mis viitab tulevikule ja igavikule.
See on võimalus öelda:
"Mida arvate oma igavese tuleviku kohta?"
Tyler James, CBN'i Uudised
Väga põnev.
Mõned kristlased on mures jõulude ingliskeelse lühendi pärast.
Kas X 'Xmas'-is kaotab Kristuse jõuludest?
Reporter Dan Reany'l on üllatav vastus.
Jõulutraditsioonid - X "Xmas'is"
- Mõnikord näeb jõulude ajal ingliskeelset lühendit 'Xmas'.
Kas see on lühend või naasmine vana traditsiooni juurde?
- See häirib paljusid inimesi.
Nende meelest hävitab see jõuludest Kristuse.
Kui aga Paulus või Timoteous tuleksid tagasi,
näeksid nad seda kui Kristuse panemist jõuludesse,
sest X on Kristuse nime esimene täht kreeka keeles.
Nii näevad nad seda Kristuse nime hääldamisena.
15 sajandit kirjutas kogudus inglise keeles jõule kui 'Xmas' -
ülistage Kristust.
Enamus inimesi ei osanud lugeda. X'i nad aga teadsid Kristuse nimena.
Teiseks, mis on äärmiselt oluline, paberit ja tinti oli vähe.
Nad lühendasid teksti kirjutades kõike võimalikku.
Nii oli see kui iidne sms-ide saatmise vorm.
Uskuge või mitte, see ei eemaldanud Kristust jõuludest.
See hoopis säilitas Kristusem jõuludes.
Ja meie võime kasutada seda täna ülistusena ja tunnistusvahendina.
Võime rääkida inimestele loo X'iga jõuludest
ja näidata neile, kuidas see Kristuse jõuludesse toob.
- Kas pole vahva? Tundsin alati süüd, kui X'i kasutasin ega teinud seda.
- Pole vaja, see on eksisteerinud 15 sajandit.
See on tänaseks kõik.
- Kohtumiseni järgmisel korral! Jumal õnnistagu teid!
Tõlge: Monika Jaaguri